钦定古今图书集成/明伦汇编/氏族典/第218卷 > 罗一贯
## 钦定古今图书集成/明伦汇编/氏族典/第218卷 > 罗一贯

按《明外史罗一贯传》：“一贯，甘州卫人。历官辽东参将，
守西平堡。辽阳覆没，西平当冲地，一贯晓夜捍御。天
启元年，巡抚王化贞言于朝，加副总兵。明年正月，兵
西渡，一贯凭城固拒，用炮伤攻者。又明日，骑益众，环
城力攻，一贯目中矢，不能战，矢石火药尽，乃北向再
拜曰：‘臣力尽矣’。遂自刭。都司陈尚仁、王崇信亦死焉。”
事闻，赠一贯都督同知，世荫副千户；赐祭葬，建祠祀
之。

===罗袍===按《贵州通志》：“袍，土官参将。天启三年征水西，死，事闻，
赐祭，赠都督佥事，袭陞三级。”